open-index/open-wikipedia-markdown huggingface dataset:
קליקסופטוור טכנולוגיות

**קליקסופטוור טכנולוגיות בע"מ** היא חברת תוכנה ישראלית המייצרת ומשווקת תוכנה לניהול משאבים במערכי שירות. שירותיה ניתנים בתוכנה המותקנת בבית הלקוח ובשירותי ענן. החברה מעסיקה כ-700 עובדים. החברה טבעה בשנת 1996 את המושג אופטימיזציית שרשרת השירות.

## היסטוריה
החברה הוקמה בשנת 1996 על ידי פרופ' משה בן בסט. בן בסט פעל בתחום זה משנת 1979 בחברה בשם IET–Intelligent Electronics, ששינתה שמה ל-ClickService Software. החברה התבססה על ניסיונו של פרופ' בן בסט כיועץ, פעילות שבה עסק בנוסף לפעילותו האקדמית באוניברסיטת תל אביב, באוניברסיטת דרום קליפורניה ובאוניברסיטת קליפורניה בלוס אנג'לס (UCLA). בשנת 2000 החלו ניירות הערך של החברה להיסחר בבורסת נאסד"ק. בשנת 2003 נבחרה החברה לספק פתרונות אופטימיזציה של שרשרת השירות לחברת דויטשה טלקום. באולימפיאדת בייג'ינג עסקה החברה בתיאום פעילותם של מאות טכנאים. 

בשנת 2012 החל החברה להפיץ אפליקציות לשימושם של עובדי שטח. האפליקציות משמשות להזנת נתונים, ניווט, שיתוף פעולה בין עובדים, דיווח נוכחות ועוד. 

בשנת 2014 רכשה החברה את חברת Xora, חברה מובילה במחשוב ענן של עובדי שטח ניידים, תמורת כ-15 מיליון דולר. רכישה זו הרחיבה משמעותית את גודל השוק הפוטנציאלי של קליקסופטוור. רכישות קטנות יותר שלה היו חברת מנצ'יטרה ההודית באפריל 2009, וחברת AST האמריקאית ביולי 2009.

מוצרי החברה נמכרים לקשת רחבה של חברות בתחומי השירותים והמסחר. עם לקוחותיה של החברה בישראל נמנות החברות בזק ופרטנר תקשורת. לחברה שיתופי פעולה עם חברות כ-IBM, SAP, אינפוסיס ועוד. 

באפריל 2015 נמכרה החברה לקרן פרנסיסקו פרטנרס, תמורת יותר 438 מיליון דולר. בעלי המניות הגדולים בחברה טרם מכירתה היו משה ועידית בן בסט (כ-13%) וכן קרן פידליטי, ניקולאס פיירוול, וג'ורג' סורוס.

באוגוסט 2019 הודיעה חברת התוכנה הארגונית סיילספורס כי רכשה את קליקסופטוור מקרן פרנסיסקו פרטנרס תמורת 1.35 מיליארד דולר.

## קישורים חיצוניים
* 
* קליקסופטוור טכנולוגיות, באתר "ביזפורטל"
* קליקסופטוור, באתר של המדען הראשי של משרד הכלכלה
* Company Overview of ClickSoftware Technologies, באתר בלומברג 
* 

## הערות שוליים

קטגוריה:חברות תוכנה ישראליות
קטגוריה:חברות שירותי מחשוב ישראליות
קטגוריה:ישראל: חברות שהוקמו ב-1996
מיקרוסופט קורטנה

[ממוזער|220px|[מסך בית|מסך הבית של קורטנה באנגלית, בו היא שואלת: "מה אני יכולה לעשות?" (למענך)]]
**מַיְקְרוֹסוֹפְט קורטנה** (באנגלית: **Microsoft Cortana**) הייתה עוזרת אישית וירטואלית, המורכבת ממערכת בינה מלאכותית שפותחה בידי מיקרוסופט, עבור מערכות ההפעלה לטלפונים הסלולריים Windows Phone 8.1, Windows Phone 10 ושולבה גם בשעון החכם Microsoft Band ובמערכות ההפעלה השולחניות שלה - Windows 10 ו- Windows 11.

מקור השם קורטנה הוא בדמות בינה מלאכותית מסדרת משחקי הווידאו Halo של מיקרוסופט. ג'ן טיילור, המדבבת של הדמות במשחק, היא גם זו שמדבבת את קורטנה בגרסה האמריקאית של התוכנה.

המערכת הוצגה לראשונה ב־2014 בכנס המפתחים השנתי של מיקרוסופט "Build 2014" בסן פרנסיסקו ותויגה כ"מהפך" במערכות ההפעלה Windows Phone ו־Windows. נכון לנובמבר 2025, קורטנה אינה זמינה לשימוש בשפה העברית.

בשנת 2020 יצאה גרסת חדשה של קורטנה. בגרסה החדשה היא דומה לאפליקציה רגילה של המחשב ויכולה לשנות צבעים.

## ראו גם
* מיקרוסופט קופיילוט
* סירי
* Google Now
* וולפרם אלפא
* אמזון אלכסה

## קישורים חיצוניים

* 
* 

קטגוריה:תוכנות שהושקו ב-2014
קטגוריה:תוכנות בינה מלאכותית
קטגוריה:תוכנה מבית מיקרוסופט
קטגוריה:עוזרים וירטואליים
פורס ואן

**פורס ואן** (באנגלית: **Force One**) היא יחידת קומנדו עילית של משטרת מומבאי שהוקמה על ידי ממשלת מהאראשטרה. היחידה מתמחה במלחמה בטרור באזור המטרופולין של מומבאי, שהוא אחד מאזורי המטרופולין הגדולים בעולם, על בסיס משמרות הביטחון הלאומיות בהודו (NSG).

בעקבות אירועי מתקפת הטרור במומבאי בשנת 2008, ממשלת מהאראשטרה החליטה על הקמת גוף חדש שמתמחה בלוחמה בטרור. ההכשרה הראשונית של היחידה נעשתה תחת העזרה והפיקוח של כוחות מיוחדים ישראליים מדריכי לוט"ר של מג"ב. אחרי חודשיים של טירונות על ידי מומחים ישראלים, Force One נוסדה. מפקדת המטה של Force One תתפרס על פני 390,000 מ"ר בצפון-מערב מומבאי. סה"כ ישנם 216 חיילי קומנדו תחת פיקוד היחידה.

לוחמי הקומנדו של Force One מתאמנים באקדמיה למודיעין של מהאראשטרה, במכללה האקדמית להנדסה צבאית בפונה ובסוכנות למחקר ופיתוח ההגנה. במהלך ההכשרה הם לומדים שימוש בנשק מתוחכם וחומרי נפץ ופיתוח כישורי ירי מהיר. בעוד במשמרות הביטחון הלאומיות בהודו יש רכזת אזורית במומבאי, Force One צפויה להיות חלק מהתגובה הראשונית למתקפת טרור במומבאי שכן ביכולת לוחמיה להתכונן לאירוע טרור בתוך 15 דקות. אחת המשימות העיקריות של יחידה זו היא הגנה על המחוקקים של מהאראשטרה וכן גם מספר פוליטיקאים במדינה.

פורס ואן אימנו את כוח המשטרה של מוזמביק. מלבד זאת, פורס ואן מאמנת את כל צוותי התגובה המהירה  של משטרת מהאראשטרה ומעורבים באימון כוח הגנת הרכבת ומשטרת ג'אמו וקשמיר. 

## ציוד
*גלוק 17
*גלוק 19
*סמית' אנד וסון M&P
*Brügger & Thomet MP9
*הקלר וקוך MP5
*AKM
*קרבין M4A1
*קלשניקוב AK-103
*בארט M82
*קולט M-203
*מהינדרה מרקסמן

## הערות שוליים

קטגוריה:יחידות משטרתיות ללחימה בטרור
קטגוריה:הודו: צבא וביטחון
קטגוריה:מהאראשטרה
קטגוריה:מומבאי
קטגוריה:יחסי הודו–ישראל
אור כשדים (להקה)

**אור כשדים** הייתה להקת סופר גרופ ישראלית שבה היו חברים רונן בן טל, דודי לוי, עובד אפרת, ניר מנצור ושי להב.

## חברי ההרכב
* רונן בן טל (שירה)
* עובד אפרת (בס)
* דודי לוי (גיטרה)
* ניר מנצור (תופים)

### חברים לשעבר
* ז'אן ז'אק גולדברג (תופים)
* סמי אבזרדל (תופים)

## היסטוריה
הלהקה הוקמה בתחילת 1989 והקליטה שני שירים - "לך מכאן" ו"בתוככי נפשי" עבור אלבום הסולו של רונן בן טל - "תיקיות". הלהקה הפכה בשנים 1989-1992 לאחת הלהקות הבולטות ב"להקות רוקסן" ובתחילת שנת 1992 הוציאה את אלבום הבכורה שלה - "אחד מול אחד".

האלבום "אחד מול אחד" הוקלט בהופעה חיה ללא קהל בשנת 1991 וכלל את השירים "מת הבית", "אחד מול אחד" ו"הנשמות הטובות".

רוב שירי הלהקה נכתבו על ידי רונן בן טל. השירים הולחנו על ידי דודי לוי, רונן בן טל ועובד אפרת.

ב-1991 עזב גולדברג את הארץ וסמי אבזרדל מונה למחליפו.

בסוף שנת 1992 הפסיקה הלהקה את פעילותה וחזרה רק בשנת 2009 במסגרת מופע לזכרו של מתופף הלהקה ז'אן ז'אק גולדברג כשאת גולדברג מחליף המתופף ניר מנצור.

בשנת 2011 יצא אלבום הופעה ודי.וי.די. בשם "כדור ברזל" שתיעד את מופע האיחוד של הלהקה במועדון הבארבי וכלל שיר חדש בשיר "כדור ברזל". בשנת 2013 הוציאה הלהקה אלבום אולפן חדש בשם "לאחותי". באותה שנה הצטרף ללהקה גם שי להב ממופע הארנבות של ד"ר קספר בקלידים לכמה הופעות.

במקביל לחזרתה של "אור כשדים" לפעילות הוציא רונן בן טל גם שני אלבומי סולו בהם השתתפו חברי הלהקה והשירים שבהם נכנסו לרפרטואר הלהקה - "תקלה במנגנון ההדחקה" בשנת 2009 ו"דורך במקום מזנק לרחוק" בשנת 2017.

לרגל חגיגות 30 שנה ללהקה, אור כשדים הוציאה אלבום שנקרא "דב ורב".

## דיסקוגרפיה
*תיקיות (רונן בן טל) (1989)
*אחד מול אחד (1992)
* תקלה במנגנון ההדחקה (רונן בן טל) (2009)
*כדור ברזל (2011) - אלבום הופעה+DVD
*לאחותי (2014)
* דורך במקום מזנק לרחוק (רונן בן טל) (2017)
* דב ורב (2019)
* לב פגיון (2021)

## אחד מול אחד
ממוזער|עטיפת האלבום
**אחד מול אחד** הוא אלבום הבכורה של הלהקה. האלבום, שהופק על ידי הלהקה, יצא בשנת 1992 בחברת התקליטים הד ארצי. את רוב השירים באלבום כתב רונן בן-טל, למעט השיר אלימור, המבוסס על השיר "אלינור" של להקת הצבים (The Turtles). השירים הולחנו על ידי רונן בן טל, עובד אפרת ודודי לוי.

### רשימת השירים
#מת הבית (03:24)
#אחד מול אחד (04:18)
#סדר באי סדר (04:32)
#ארמסטרונג (04:42)
#בגובה העשב (05:26)
#הנשמות הטובות (03:10)
#עוגיה (03:39)
#אזור הדימדומים (04:19)
#בייבי בייבי (04:00)
#טלוויזיה (03:14)
#תעצמי עיניים (03:53)
#אלימור (03:08)

## קישורים חיצוניים

* רונן בן טל, באתר "mako"
* אור כשדים - אלבומים
* 
* 

אור כשדים
קטגוריה:אלבומים בעברית
קטגוריה:אלבומי בכורה מ-1992
קטגוריה:אלבומי רוק ישראליים
טורטית

ממוזער|אריזה רגילה ואריזה של טורטית לבנה
**טורטית** הוא חטיף שוקולד ישראלי המיוצר על ידי חברת הממתקים עלית במפעל חטיבת הממתקים הממוקם בנוף הגליל, ישראל. החטיף עשוי ופל המצופה בשוקולד ובתוכו קרם שקדים בטעם רום. הטורטית נמכרת באריזה ירוקה במשקל של 40 גרם. החטיף כשר פרווה.

## היסטוריה
המוצר הושק על ידי עלית בשנת 1975. באותה עת שווק שוקולד חלב ממולא בקרם בטעם רום תחת שם המותג "ג'מייקה". באותו קרם נעשה שימוש גם בופל המצופה, שמו של החטיף נקרא טורטית משום שהוא מזכיר במבנהו עוגת שכבות מסוג טורט. במהלך השנים שיווקה עלית מהדורות מיוחדות של החטיף כגון טוררררטית, חטיף ארוך בשליש מן האריזה הרגילה, טורטית עם שוקולד לבן, שוקולד פרה בטעם טורטית, משקה חלב בטעם טורטית, רולדה טורטית, מיני רולדה אישית עם קרם טורטית, גלידה בטעם טורטית, מילקי בטעם טורטית, ובראוניז טורטית.

ב-2017, בעת שביתת רעב שהנהיג מרואן ברגותי בין האסירים הביטחוניים בבתי הסוהר בישראל, פורסם כי אנשי שב"ס הטמינו עוגיות, מלח וחטיף טורטית, כדי לפתותו לשבור את שביתת הרעב. לאחר מכן פורסם סרטון שבו ברגותי שובר את צומו.

## רכיבים
המוצר הוא טבעוני, ומכיל ופל מצופה (30%), סוכר, שומנים ושמנים מהצומח, קמח חיטה (מכיל גלוטן), קמח סויה, שקדים, אגוזי קשיו, עיסת קקאו, אבקת קקאו, מתחלבים (לציטין סויה/לפתית), חומרי טעם וריח, מלח, מתפיחים (E-500ii, E-503ii), אנזים (פרוטאינזה).

### רכיבים אלרגנים
מכיל סויה, גלוטן (ממקור חיטה), אגוזים (שקדים, אגוזי קשיו). עשוי להכיל עקבות מזעריים של שומשום, בוטנים, ביצים וחלב.

## קישורים חיצוניים

* המוצר באתר של עלית
* ערך תזונתי של טורטית, באתר מילון האוכל של ישראל
* 
* אוכל ורק אוכל, עשרה דברים שלא ידעתם על החטיף "טורטית", 15 בדצמבר 2016

## הערות שוליים

קטגוריה:חטיפי שוקולד
קטגוריה:מותגי מזון
קטגוריה:עלית: מוצרים
אורי (זן קלמנטינות)

**אוֹרי** הוא זן קלמנטינות מצליח במיוחד, שפותח בישראל מהזן אור, שבתורו פותח מהזן אורה. למרות השימוש בשם קלמנטינה בקרב משווקים וצרכנים ישראליים, אורה הוא למעשה זן של מנדרינה ומשווק בחו"ל ככזה.

הזן אורי פותח במינהל המחקר החקלאי וולקני בראשון לציון בסיוע ענף ההדרים במועצת הצמחים והוא מצטיין במתיקותו, הוא חסר גרעינים, מתקלף בקלות ויש לו חיי מדף ארוכים. מפתחי הזן רשמו עליו זכויות במדינות האיחוד האירופי, כולל ספרד. הזכויות נרשמו לשלושים שנה החל מ-2013בספרד ניתנות זכויות שתילה לחקלאים המקומיים תמורת תשלום לפי עץ, תוך חישוב של שלושים שנות חיים לעץ. נכון ל-2013 הצטברו בספרד כחמישים מיליון יורו, שצריכים לעבור לידי הישראלים, אך סכסוך בין בעלי הזכויות, מינהל המחקר וולקני ומועצת הצמחים, מעכב העברת הכספים לישראל.

בישראל נטעו 46,000 דונם בעצים מהזן "אורי", נכון ל-2013, והם מהווים 24% מענף הקלמנטינות והנטיעות נמשכות.

## קישורים חיצוניים
* 
* 
* קלמנטינות 'אור' ו'אורי' שוברות שיאי יצוא
* 

## הערות שוליים

קטגוריה:הדרים
קטגוריה:ישראל: המצאות
טריליאן

**טריליאן** (באנגלית: **Trillian**; שמה המקורי: **טרישה מארי מקמילן**, באנגלית: **Tricia Marie McMillan**) היא דמות בדיונית בסדרת המדע הבדיוני הקומית "מדריך הטרמפיסט לגלקסיה", ומהדמויות הראשיות בה.

בגרסת התסכית היא מגולמת על ידי סוזן שרידן , ובגרסת הטלוויזיה היא מגולמת על ידי סנדרה דיקינסון . בסרט שנעשה על בסיס הספר הראשון בסדרת הספרים, "מדריך הטרמפיסט לגלקסיה" משנת 2005, מגלמת אותה זואי דשנל.

## הדמות
טריליאן נולדה בכדור הארץ כטרישה מקמילן. היא עבדה כמדענית מצליחה בתחומי המתמטיקה והאסטרופיזיקה. היא פגשה את ארתור דנט במסיבה באיזלינגטון, אך היא לא הלכה איתו אלא עם זייפוד ביבלברוקס. לאחר 6 חודשים, היא וארתור נפגשו שוב על החללית ליבת הזהב. בספר החמישי של הסדרה, "לא מזיק ברובו", טריליאן נהייתה עיתונאית מצליחה הנודדת בחלל ובזמן ומדווחת על אירועים מכל רחבי הגלקסיה עוד בטרם קרו. בשלב מסוים החליטה טריליאן ללדת ילדה מתרומת זרע מארתור דנט, ולבתם קוראים אקראית.

## הופעות בספרות
*מדריך הטרמפיסט לגלקסיה
*המסעדה שבסוף היקום
*החיים, היקום וכל השאר
*היו שלום ותודה על הדגים (מוזכרת)
*לא מזיק ברובו
*ועוד משהו...

קטגוריה:מדריך הטרמפיסט לגלקסיה
קטגוריה:דמויות בדיוניות
פליקס מנדל

**פליקס מנדל** (8 בינואר 1892 - 15 באוקטובר 1957) היה כירורג פורץ דרך.

## ביוגרפיה
מנדל נולד בעיר ברנו שבמוראביה, צ'כיה (אוסטרו-הונגריה) לתעשיין אמיל מנדל וללינדה למשפחת באש.

בשנת 1910 התקבל ללימודי רפואה בווינה, לימודיו נקטעו בגין מלחמת העולם הראשונה בה שירת בחזית ולקראת הסוף כחובש בבית חולים שדה. ב-1919 סיים מנדל את לימודי הרפואה באוניברסיטת וינה. בשנת 1925 ביצע מנדל את הניתוח המתועד הראשון בעולם לכריתת בלוטת יותרת התריס. הוא היה כירורג בולט וחיבר מאמרים רבים.

בעקבות עליית הנאציזם עזב מנדל את אוסטריה לשווייץ ומשם לצרפת. במרץ 1939 עלה לארץ ישראל והצטרף לצוות בית החולים הדסה כמנהל מחלקה כירורגית, ונחשב לאחד הרופאים שתרמו להתקדמות משמעותית של הכירורגיה בישראל. מנדל עסק בכל תחומי הכירורגיה: מערכת העיכול, בית החזה (בעיקר לשם הקלה על כאבים), וכירורגיה אורתופדית. בנוסף עסק בכירורגיה ניסיונית. ב-1940 קיבל את התואר פרופסור לכירורגיה.

באשר למצב הכירורגיה בישראל, עד לעשור השני למנדט היו רוב הניתוחים שבוצעו בארץ ישראל "ניתוחים קטנים". עם הצטרפותם של ד"ר אדוארד גורדון יוסף (ג'וזף) להדסה ירושלים ב-1928, ד"ר מכס מרכוס לבית החולים הדסה בתל אביב ב-1933 וד"ר פליקס מנדל להדסה ירושלים ב-1939 שונתה רשימת הניתוחים, מספר הניתוחים הגדולים והמורכבים שבוצעו בישראל הלך וגדל.

מתלמידיו המובהקים: פרופ' צבי נוימן, ד"ר נחום קוק, פרופ' נתן רבינוביץ, פרופ' חנוך מילויצקי.

בשנת 1947, שנתיים לאחר סיום מלחמת העולם השנייה, חזר מנדל לווינה עם אמו, לאחר שהוצע לו להצטרף להנהלת בית החולים על שם הקיסר פרנץ יוזף והוא מונה למנהל המחלקה הכירורגית של בית החולים. מנדל שימש גם כפרופסור באוניברסיטת וינה. בשלוש השנים האחרונות לחייו היה מנדל חבר מועצת העיר וינה מטעם המפלגה הסוציאל-דמוקרטית האוסטרית.

מנדל נפטר בווינה שבאוסטריה בשנת 1957.

## הכנוס המדעי של ההסתדרות הרפואית העברית בארץ ישראל, שנת 1939
בתאריכים 31 במאי – 1 ביוני לשנת ה'תרצ"ט 1939 נערך בבית הבריאות כנס רפואי-מדעי שארגנה ההסתדרות הרפואית העברית בא"י. בכנס השתתפו מרבית מבכירי הרופאים בארץ ישראל לתקופה. ראו: דוצ' ד"ר מאנדל: ההסדר העצבי-הורמונלי של מחזור הדם (ישיבה ג', הוזמן לוכוח, 31 במאי)

קובץ:Scientific Conference of the Hebrew Medical Association, 1939. I.jpg
קובץ:Scientific Conference of the Hebrew Medical Association, 1939. II.jpg
קובץ:Scientific Conference of the Hebrew Medical Association, 1939. III.jpg
קובץ:Scientific Conference of the Hebrew Medical Association, 1939. IV.jpg


## קישורים חיצוניים
* 
* ירושלים בתקופת המנדט בהוצאת יד יצחק בן צבי
* פליקס מנדל ב-Surgical Endocrinopathies
* פרויקט הנצחה של אוניברסיטת וינה לנפגעי הנאציזם
* דף הנצחה של אוניברסיטת וינה

## הערות שוליים

קטגוריה:בעלי תואר דוקטור מאוניברסיטת וינה
קטגוריה:ישראלים ילידי האימפריה האוסטרו-הונגרית
קטגוריה:אנשי העלייה החמישית
קטגוריה:יהודים אוסטרו-הונגרים
קטגוריה:רופאים ביישוב
קטגוריה:כירורגים ישראלים
קטגוריה:ירושלים: רופאים
קטגוריה:סגל מרכז רפואי הדסה
קטגוריה:סגל אוניברסיטת וינה
קטגוריה:ישראלים שנולדו ב-1892
קטגוריה:ישראלים שנפטרו ב-1957
שכר גלובלי

**שכר גלובלי** הוא שכר הכולל בתוכו תשלום אחיד בעד כל שעות עבודתו של העובד - שעות העבודה הרגילות, שעות נוספות ושעות עבודה במנוחה השבועית. בישראל חל איסור על תשלום שכר גלובלי למרבית העובדים, אולם ניתן בתנאים מסוימים לשלם שכר המחולק לשכר בסיס ולרכיב גמול שעות נוספות גלובלי.

## עקרונות יסוד
חוק שעות עבודה ומנוחה מחייב לשלם לעובד תשלום מוגדל בעד עבודה בשעות נוספות, בחג וביום המנוחה השבועי (סעיפים 16-17).

חוק הגנת השכר, כולל סעיף הנקרא 'איסור שכר כולל' (סעיף 5), הקובע כי עובד שחוק שעות עבודה ומנוחה חל עליו, ושכר העבודה שנקבע לו כולל בתוכו תשלום בעד שעות נוספות, גמול עבודה במנוחה השבועית ודמי חופשה או תמורת חופשה - רואים את השכר שנקבע לו כ'שכר רגיל' בלבד (אלא אם נקבע אחרת בהסכם קיבוצי שאושר על ידי שר העבודה) - כלומר, המעסיק יידרש על אף הסיכום לשלם רכיבים אלה בנוסף לשכר שנקבע.

## עובד שחוק שעות עבודה ומנוחה חל עליו
לאורך השנים נחתמו מספר הסכמים קיבוציים שאושרו על ידי שר העבודה המגדירים שכר כולל (גלובלי) לעובדים. דוגמה להסכם קיבוצי בדבר שעות נוספות גלובליות, שאף הוצא לו צו הרחבה, הוא ההסכם הקיבוצי בענף השמירה והאבטחה (סעיף 8 לצו ההרחבה).

לצד זאת, לאורך השנים קבע בית הדין לעבודה כי ניתן לשלם לעובד בתנאים מסוימים גמול שעות נוספות גלובליות, כלומר תשלום מראש בגין היקף מסוים של שעות נוספות, ובתנאי שזה יופרד משכר הבסיס שלו בתלוש השכר. בית הדין לעבודה הבהיר שככל והעובד עבד בפועל יותר שעות מאלו ששולמו לו על פי ההסכם, על המעסיק להשלים לו את גמול השעות הנוספות החסר. עוד קבע בית הדין מספר תנאים נוספים לתשלום גמול שעות נוספות גלובליות - הסכמה ברורה ומדעת של העובד; הוגנות וסבירות כך שבממוצע העובד מקבל לכל הפחות תמורה שוות ערך לזו המגיעה לו מכוח חוק שעות עבודה ומנוחה; מעקב ורישום אחר השעות שביצע העובד בפועל; הפרדה בתלוש השכר בין שכר הבסיס לגמול השעות הנוספות והחובה של כל אחד משני הרכיבים לעמוד באופן עצמאי בדרישות החוק..

חוק הגנת השכר אף מחייב את המעסיק לציין בתלוש המשכורת את מספר שעות העבודה התקניות בחודש ואת מספר שעות העבודה בפועל, ובכך מתאפשרת, במידה מסוימת, בדיקה האם העובד קיבל את התשלום המגיע לו.

## עובד שחוק שעות עבודה ומנוחה אינו חל עליו
אין איסור לקבוע שכר גלובלי לעובדים שחוק שעות עבודה ומנוחה אינו חל עליהם. עובדים אלו, מצוינים בסעיף 30(א) לחוק: שוטרים ואנשי שירות בתי הסהר; עובדי המדינה שתפקידם מחייב לעמוד לרשות העבודה גם מחוץ לשעות העבודה הרגילות; יורדי ים ועובדי דיג; אנשי צוות אוויר; עובדים בתפקידי הנהלה או בתפקידים הדורשים מידה מיוחדת של אמון אישי; עובדים שתנאי עבודתם ונסיבותיה אינם מאפשרים למעביד כל פיקוח על שעות העבודה והמנוחה שלהם.

ארבע הקטגוריות הראשונות חלות על עובדים בענפים מסוימים, ואילו שתי האחרונות רלוונטיות לכל המשק. המגמה בפסקי דין של בית הדין לעבודה היא לצמצם את האוכלוסייה הנמנית עם שתי קטגוריות אלה. כך למשל, שנים רבות עורכי דין נתפסו כמי שלא ניתן לפקח על שעות עבודתם, אבל בעקבות פס"ד אגרון נגד כץ היה תיקון לתקנות האתיקה של לשכת עורכי הדין שקובע שעורכי דין אינם יוצאים מתחולת החוק.

## קישורים חיצוניים
* הילה פורת, הסכם בדבר שעות נוספות גלובליות , אתר "עולם העבודה"

## הערות שוליים

גלובלי
שון פייגה

**שון פייגה** (נולד ב-12 במרץ 1988 במולדת) הוא שחקן עבר ישראלי בכדורעף ובכדורעף חופים. ומאמן הראשי של נבחרת ישראל עד גיל 18 בכדורעף.

## ביוגרפיה
שון פייגה נולד במושב השיתופי מולדת (יישוב). סביו שלמה פייגה המציא את שיטת שאי-הון בקראטה וסבו מצד אימו  הוא אריה זלינגר מאמן הכדורעף האגדי.  שון החל לשחק כדורעף במועדון מכבי תל אביב, וזכה עם המועדון בדאבל שלוש פעמים ברציפות, בעונות ,  ו-. את עונת  פתח בקבוצת ווריקורי הדרום קוריאנית, אך לא השתלב בה, ועבר למועדון אתניקוס אלכסנדרופוליס מליגת העל היוונית. בסיום העונה, שב למכבי תל אביב, שזכתה בדאבל פעם נוספת.

לאחר תום העונה החליט פייגה לפרוש מכדורעף האולמות ולעבור לשחק כדורעף חופים, יחד עם אריאל הילמן, במטרה להשתתף באולימפיאדת ריו דה ז'ניירו (2016). בשנת 2013 החלו להשתתף בתחרויות בינלאומיות, והשתתפו במשחקים האירופיים שנערכו ב-2015 בבאקו. שון פייגה ואריאל הילמן הגיעו למקום החמישי. פייגה והילמן זכו באליפות בכדורעף חופים בישראל בשנים 2016 ו-2017.

נכון לשנת 2024 מאמן הראשי של נבחרת ישראל עד גיל 18 בכדורעף.ומאמן הראשי של נבחרת הכדורעף באקדמיה למצוינות במכון וינגייט.

בשנת 2025 בנוסף לעבודת האימון הצטרף לצוות  המורים בבית הספר החדש והייחודי במכון וינגייט.

## חיים אישיים
פייגה נשוי למתעמלת האומנותית לשעבר רחלי ויגדורצ'יק ולהם שלוש בנות.

## קישורים חיצוניים
* שון פייגה באתר הפדרציה הבינלאומית לכדורעף
* 
* 

## הערות שוליים

קטגוריה:מולדת (מושב): אישים
קטגוריה:שחקני כדורעף חופים ישראלים
קטגוריה:ישראלים שנולדו ב-1988
פייגה

**פייגה** הוא שם פרטי ושם משפחה יהודי-אשכנזי; פירוש השם ביידיש הוא ציפור (או: ציפורה)

קטגוריה:שמות משפחה אשכנזיים
קטגוריה:שמות פרטיים לנשים
אורי

קטגוריה:שמות משפחה
קטגוריה:שמות פרטיים עבריים לגברים ולנשים
חוקת טרנובו

שמאל|ממוזער|250px|דף השער של חוקת טרנובו
**חוקת טרנובו** (בבולגרית: **Търновска конституция**) הייתה החוקה הראשונה של בולגריה המודרנית. החוקה כוננה ב-16 באפריל 1879 בעת כינוס האספה הלאומית שנערכה בווליקו טרנובו. כינונה היה חלק מהקמת נסיכות בולגריה, היא עברה מספר תיקונים והייתה בתוקף עד פרסום חוקת דימיטרוב ב-4 בדצמבר 1947.

## היסטוריה
### רקע
לאחר תום המלחמה העות'מאנית-רוסית (1877–1878) הוקמה נסיכות בולגריה, מתוקף סיכומי קונגרס ברלין. במסגרת זו כוננה חוקת טרנובו אשר הנהיגה איזונים ובלמים למניעת השגת כוח אבסולוטי על ידי הנסיך ובהמשך המלך הבולגרי. בחוקה נקבעו עקרונות להפרדת הרשויות וכן נקבע עקרון שוויון הזכויות בין כל אזרחי הנסיכות ללא הבדל דת או גזע. המערכת הפוליטית הבולגרית הייתה רב מפלגתית והתחולל מאבק בין מצדדי הפרלמנטריזם ובין תומכי המלוכה. ידה של המלוכה הייתה על העליונה ובחוקת טרנובו בוצעו מספר שינויים אשר חיזקו את מעמדו של המלך על פני הפרלמנט. ב-1908 הכריז פרדיננד הראשון, מלך בולגריה על הפיכתה של בולגריה מנסיכות לממלכה תוך ביצוע ההתאמות הנדרשות בחוקה.

ב-9 בספטמבר 1944 התחוללה בבולגריה הפיכה שהובלה על ידי חזית המולדת של בולגריה. בהמשך, השתלטה בהדרגה המפלגה הקומוניסטית של בולגריה על מוסדות השלטון וב-8 בספטמבר 1946 בוטלה המלוכה לאחר משאל עם. לאחר ביטול המלוכה וכינון הרפובליקה העממית פעלו הקומוניסטים לשינוי החוקה, ובדצמבר 1947 פרסם ראש ממשלת בולגריה גאורגי דימיטרוב חוקה חדשה אשר התבססה על חוקת ברית המועצות מ-1936, וכונתה על שמו חוקת דימיטרוב. חוקת דימיטרוב נותרה בתוקף עד 1971.

### יהודי בולגריה
חוקת טרנובו הייתה ליברלית ומתקדמת לתקופתה וכללה זכויות רבות למיעוטים. סעיף 40 קבע שיהודי בולגריה יהנו מחופש דת. סעיף 42 קבע כי הקהילות היהודיות ינוהלו על ידי שלטונות דת עצמאיים מטעמן, אך בפיקוחו של השר הממונה מטעם הממשלה הבולגרית. כך, זכו יהודי בולגריה לאוטונומיה בניהול חיי הקהילה. לאחר אישור החוקה פרסם שר החוץ והדתות דראגן צאנקוב את ה"תקנון הזמני לניהול הקהילות הדתיות של הנוצרים, המוסלמים והיהודים". במסגרת התקנון הזמני נקבע, כי קהל מתפללים בבית כנסת מסוים יוגדר יחידה דתית, בראשו יעמוד רב שימונה על ידי הנהלה שתיבחר על ידי קהל המתפללים ומקרבם. ההנהלה תורכב מ־3–5 שליחי ציבור ותפוקח על ידי משרד הדתות הבולגרי. עוד הותר לנבחרי הקהילה לגבות מס קהילה ונקבע כי הרב הראשי של סופיה יהיה הרב הראשי ליהודי הנסיכות ויקבל משכורת שנתית מהמדינה בסך 1,000 לבות. בכפוף לחוקה אושרה בהמשך הקמת הקונסיסטוריה היהודית של בולגריה.

## קישורים חיצוניים

* חוקת טרנובו, אתר ממשלת בולגריה 

## הערות שוליים

קטגוריה:בולגריה: חוק ומשפט
קטגוריה:בולגריה: פוליטיקה
בולגריה, נסיכות, ממלכת

קטגוריה:חוקות
אריאל הילמן

**אריאל הילמן** (נולד ב-27 בינואר 1986) הוא שחקן כדורעף ישראלי.

## ביוגרפיה
הילמן נולד בקיבוץ העוגן, והחל לשחק כדורעף בקבוצת הנוער של הפועל המעפיל, אך כבר כנער שולב בקבוצה הבוגרת ששיחקה בליגת העל בכדורעף. בעונת , כשהיה בן 18, הצטרף למכבי תל אביב. בעונה הראשונה שלו בקבוצה היה שחקן ספסל, אך בעונת  כבר היה שחקן שישייה, ולאחד השחקנים הבולטים בה. במהלך עונה זו זומן לראשונה לנבחרת ישראל. בעונת  זכה עם הקבוצה בדאבל, הישג אותו רשמה גם בשתי העונות הבאות בהן שיחק בה. בעונת , לאחר ששיחק במדי הנבחרת במוקדמות אליפות אירופה, הצטרף למועדון גוטה מליגת העל הגרמנית. הוא שיחק במדי המועדון שתי עונות. בשנת 2012 התפרק המועדון לאחר שנקלע לחדלות פרעון, והילמן שב לישראל.

לאחר שובו לישראל החליט הילמן לפרוש מכדורעף האולמות לעבור לשחק כדורעף חופים, יחד עם שון פייגה, במטרה להשתתף באולימפיאדת ריו דה ז'ניירו (2016). בשנת 2013 החלו להשתתף בתחרויות בינלאומיות, והשתתפו במשחקים האירופיים שנערכו ב-2015 בבאקו. שון פייגה ואריאל הילמן הגיעו למקום החמישי. הילמן ופייגה זכו באליפות בכדורעף חופים בישראל בשנים 2016 ו-2017.

## קישורים חיצוניים
* אריאל הילמן באתר הפדרציה הבינלאומית לכדורעף
* 	
* אריק הילמן מרגיש בגרמניה גוטה גוטה!, באתר איגוד הכדורעף בישראל, 25 בדצמבר 2010
* 

## הערות שוליים

קטגוריה:שחקני כדורעף ישראלים
קטגוריה:שחקני כדורעף חופים ישראלים
קטגוריה:העוגן: אישים
קטגוריה:בוגרי תיכון אזורי מקיף מעיין השחר
קטגוריה:ישראלים שנולדו ב-1986
עצלני דו-אצבע

**עצלני דו אצבע** (שם מדעי: Megalonychidae) היא משפחה של עצלנים שחיו בעבר בדרום ומרכז אמריקה. רוב הסוגים שהיו במשפחה נכחדו במהלך תקופת ההולוקן, ככל הנראה בשל הגעת בני האדם לדרום אמריקה. חלק ממינים אלה היו יותר גדולים מאדם בוגר.

## סוגים ומינים
כל הסוגים במשפחה זו נכחדו מלבד הסוג עצלן דו-אצבע:
**Ahytherium* 
**Australonyx*
**Diabolotherium*
**Megalonychops*
**Megistonyx*
**Meizonyx* 
**Pliometanastes*
**Sinclairia*
**Valgipes* 
**Imagocnus*
**Protomegalonyx*
*מגלוניקס (*Megalonyx*)
*מגלוקנוס (*Megalocnus*)
**Neomesocnus*
*נאוקנוס (*Neocnus*)
**Parocnus*
**Miocnus*
**Acratocnus*
*עצלן דו-אצבע (שם מדעי :*Choloepus*)
**מין: עצלן דו-אצבע של לינאוס (*Choloepus didactylus*)
**מין: עצלן דו-אצבע של הופמן (*Choloepus hoffmanni*)
**Proschisomotherium*
**Eucholoeops*
**Pseudortotherium*
**Megalonychotherium*
**Paranabradys*
**Pliomorphus*
**Torcellia*
**Ortotherium*
**Menilaus*
**Diodomus*
**Habanocnus*
**Paulocnus*

## גלריה

Ground sloth skeleton.jpg|עצלן דו-אצבע ענק מהסוג מגלוניקס
Zweizehenfaultier.png|איור של עצלני דו-אצבע של לינאוס
Two-toed sloth Costa Rica - cropped.jpg|עצלן דו-אצבע של הופמן


## קישורים חיצוניים

* עַצְלָן דּוּ-אֶצְבַּע באתר הספארי

*
קטגוריה:ערכים שבהם תבנית בריטניקה אינה מתאימה
בית הספר לרפואה וטרינרית ע"ש קורט

**בית הספר לרפואה וטרינרית ע"ש קורט**, שהוקם בשנת 1985, הוא מרכז לימוד אקדמי הפועל במסגרת פקולטה לחקלאות של האוניברסיטה העברית. בית הספר ממוקם בקמפוס הפקולטה בעיר רחובות, והוא המוסד האקדמי היחידי בארץ המעניק תארים אקדמיים ברפואת בעלי חיים. במסגרת לימודיהם לקראת קבלת תואר דוקטור ברפואה וטרינרית מקבלים הסטודנטים חלק מהכשרתם המקצועית, ובמיוחד הקלינית, בבית החולים הווטרינרי האוניברסיטאי, הפועל בקמפוס הקריה החקלאית בראשון לציון, סמוך למכון הווטרינרי ע"ש קמרון.

## קישורים חיצוניים
* 

וטרינרי
קטגוריה:רחובות: מוסדות חינוך
קטגוריה:ישראל: וטרינריה
קטגוריה:קמפוס האוניברסיטה העברית ברחובות
קטגוריה:רחובות: מבנים
פסטיבל רחוב פולסום

**פסטיבל רחוב פולסום** (**Folsom Street Fair**-**FSF**) או **יריד רחוב פולסום** הוא פסטיבל רחוב שנתי בנושא סאדו ו-BDSM, שמהווה אירוע מרכזי ב"שבוע הגאווה של קהילת הלת'ר" בסן פרנסיסקו. האירוע, אשר לפעמים פשוט מכונה "**פולסום**", מתרחש ברחוב פולסום, בשכונת השוק הדרומי בסן פרנסיסקו ומושך אליו תיירות מכל העולם.

האירוע החל בשנת 1984, והוא האירוע הגדול ביותר בעולם הקשור באופן בלעדי בתת תרבות הסאדו. העמותה המארגנת של האירוע, "סוכנות התיאום של אירועי רחוב פולסום" (FSE-Folsom Street Events), מתקיימת כמלכ"ר, כמו גם תוכניות גיוס כספים רבות בפסטיבל כולל משחקים, דוכני משקאות ואף הלקאות בתשלום.

ה-FSE מארגנת גם אירועים דומים בקנדה ובגרמניה. הפסטיבלים מעוררים פעמים רבות פעילויות מחאה מצד ארגונים הפועלים למען הטרונורמטיביות וארגונים שמרנים כמו "אמריקאים לחשיפת האמת על ההומוסקסואליות (AFTAH)" והליגה הקתולית.

## ראו גם
* מצעד הגאווה
*לת'ר

## קישורים חיצוניים

* 

קטגוריה:BDSM
קטגוריה:פסטיבלי להט"ב
קטגוריה:ארצות הברית: פסטיבלים
מילט קמפבל

**מילטון גריי "מילט" קמפבל** (באנגלית: **Milton Gray "Milt" Campbell**; 9 בדצמבר 1933 – 2 בנובמבר 2012) היה אתלט אמריקאי. אלוף אולימפי (מלבורן 1956) בקרב עשר.

## ביוגרפיה
קמפבל נולד בפליינפילד ניו ג'רזי. הוא ממוצא אפרו אמריקאי. הוא היה שחיין ושחקן פוטבול מצטיין.

באולימפיאדת הלסינקי (1952) זכה קמפבל במדליית כסף בקרב עשר בתוצאה של 6975 נקודות (6948 נקודות), אחרי בוב מתיאס שקבע שיא עולם חדש של 7887 נקודות (7592 נקודות) ולפני פלויד סימונס שקבע תוצאה של 6788 נקודות (6903 נקודות), שניהם חבריו לנבחרת האתלטיקה של ארצות הברית.

באליפות ארצות הברית שנערכה בשנת 1955 זכה קמפבל במדליית זהב בריצת 110 מטר משוכות בתוצאה של 13.9 שניות.

### אלוף אולימפי
באולימפיאדת מלבורן (1956) זכה קמפבל במדליית זהב בקרב עשר בשיא אולימפי חדש של 7937 נקודות (7565 נקודות), לפני בן ארצו רייפר ג'ונסון שקבע תוצאה של 7587 נקודות (7422 נקודות) ווסילי קוזנצוב מברית המועצות שקבע תוצאה של 7465 נקודות (7330 נקודות).

### שיאן עולם
תחרות שנערכה בקולטון ב-31 במאי 1957 קבע מילט בריצת 120 יארד משוכות שיא עולם חדש של 13.4 שניות.

## שיאיו האישיים
* ריצת 100 יארד: 9.6 שניות (1953)
* ריצת 100 מטר: 10.5 שניות (1953)
* ריצת 220 יארד: 20.7 שניות (1953)
* ריצת 400 מטר: 48.8 שניות (1956)
* ריצת 110 מטר משוכות: 13.4 שניות (1957) **השוואת שיא עולם** (בריצת 120 יארד משוכות)
* קפיצה לגובה: 1.90 מטר (1956)
* קפיצה במוט: 3.66 מטר (1956)
* קפיצה לרוחק: 7.33 מטר (1956)
* הדיפת כדור ברזל: 14.76 מטר (1956)
* זריקת דיסקוס: 44.96 מטר (1956)
* הטלת כידון: 57.07 מטר (1956)
* קרב עשר: 7614 נקודות (1956)

## קישורים חיצוניים

* מילט קמפבל, באתר *Track and Field Statistics* 
* 

קטגוריה:אמריקאים ילידי ניו ג'רזי
קטגוריה:ערכים שבהם תבנית בריטניקה אינה מתאימה
קטגוריה:מתחרים אמריקאים בקרב עשר
קטגוריה:אלופים אולימפיים: קרב-10 וקרב-5 (גברים)
קטגוריה:אתלטים באולימפיאדת הלסינקי (1952)
קטגוריה:אתלטים באולימפיאדת מלבורן (1956)
קטגוריה:אלופים אולימפיים אמריקאים: אתלטיקה
קטגוריה:זוכי מדליית כסף אולימפית אמריקאים: אתלטיקה
קטגוריה:בוגרי אוניברסיטת אינדיאנה בלומינגטון
קטגוריה:שיאני עולם אמריקאים: אתלטיקה
קטגוריה:ניו ג'רזי: אתלטים
קטגוריה:אמריקאים שנולדו ב-1933
קטגוריה:אמריקאים שנפטרו ב-2012
Theatre of Tragedy

[ממוזער|250px|[ליב קריסטין בהופעה של Theatre of Tragedy]]

**Theatre of Tragedy** (בתרגום חופשי לעברית: **תיאטרון הטרגדיה**) הייתה להקת מטאל גותי מנורווגיה, מהלהקות החלוצות בשירת היפה והחיה ושילוב זמרת בסצנת המטאל.

## היסטוריה

הלהקה הוקמה ב-2 באוקטובר 1993 בסטוונגר, נורווגיה, ושינתה פעמיים את שמה (במקור Suffering Grief ואחר כך La Reine Noir ובסוף Theatre of Tragedy). מייסדיה היו הזמר ריימונד אישטבן רוהוני (Raymond István Rohonyi), הגיטריסט Pål Bjåstad וטומי לינדל (Tommy Lindal). אליהם הצטרף המתופף היין פרודה הנסן. מאוחר יותר הם הזמינו את ליב קריסטין להיות זמרת אורחת למספר שירים אך מהר מאוד התרשמו ממנה והיא נהפכה לחברה קבועה בלהקה.

ב-1994 יצא לאור הדמו הראשון שלהם וב-1995 אלבומם הראשון Theatre of Tragedy (אלבום). הלהקה הוציאה עוד מספר אלבומים וב-1998 הוציאה את האלבום Aégis שנחשב לשיא היצירה שלהם. בתקופה זו ניגנה הלהקה מטאל גותי כבד המשלב בין שירת היפה והחיה לדום-דת'.

בשנת 2000 שינתה הלהקה את סגנונה וממטאל גותי עברה לנגן אינדסטריאל משולב ברוק גותי ואלקטרופופ. דבר זה התבטא באלבומם Musique וגרם להלם בקרב הרבה ממעריצי הלהקה.

ב-2003 הודיעה הלהקה על עזיבתה של ליב קריסטין, סולנית הלהקה, עקב "חילוקי דעות מוזיקליים שאינם ניתנים לגישור".

את קריסטין החליפה נל זיגלנד (Nell Sigland) שהצטרפה ללהקה ב-2004. ב-2004 ו-2005 יצא הלהקה למסע הופעות כאשר זיגלנד היא הסולנית המובילה. הלהקה הוציאה עוד מספר אלבומים אך שינוי הסגנון ושינוי הרכב הלהקה גרם לדעיכה ולירידה בכמות המעריצים.

ב-1 במרץ 2010 הודיעה הלהקה על החלטתה להתפרק ב-2 באוקטובר 2010. היא ערכה מסע הופעות אחרון בליווי להקת המטאל הגותי הסימפוני הנורווגית Where Angels Fall ובעזרת מימון המונים הוציאה סרט המתעד את ההופעה האחרונה שלהם.

## סגנון מוזיקלי

הלהקה התחילה כלהקת מטאל גותי/דום-דת' והשתמשה בשיטת שירת היפה והחיה: קול בס גברי ולעיתים אף גרואלינג לצד שירת סופרן נשי עדינה. בשלושת אלבומיה הראשונים דבקה הלהקה בסגנון זה ומילות השירים נכתבו באנגלית מודרנית מוקדמת.

החל משנת 2000 והאלבום Musique שינתה הלהקה את סגנונה באופן דרסטי לרוק אינדסטריאל המשלב רוק גותי ואלקטרופופ. המטאל הכבד נזנח ואיתו הגרואלינג והשירים נכתבו באנגלית מודרנית פשוטה.

בשני אלבומיה האחרונים, Storm ו-Forever Is The World, חזרה הלהקה לנגן רוק גותי ומטאל גותי.

## חברי הלהקה
* ליב קריסטין - שירה נשית (1993–2003)
* נל זיגלנד (Nell Sigland) - שירה נשית (2004–2010)
* Raymond István Rohonyi - שירה גברית (1993–2010)
* טומי לינדל (Tommy Lindal) - גיטרות (1993–1997)
* Frank Claussen - גיטרות (1997–2010)
* Vegard K. Thorsen - גיטרות (2001–2010)
* Lorentz Aspen - קלידים, סינתיסייזר (1993-2010)
* Hein Frode Hansen - תופים (1993–2010)
* Eirik T. Saltrø - באס (1993–2000)
* Magnus Westgaard - באס (2006, 2009)
* Pål Bjåstad - גיטרה (1993–1995)
* Geir Flikkeid - גיטרה (1995–1997)
* Tommy Olsson - גיטרה (1997–1999)

## דיסקוגרפיה
* Theatre of Tragedy - 1995
* Velvet Darkness They Fear - 1996
* Aégis - 1998
* Musique - 2000
* Assembly - 2002
* Storm - 2006
* Forever Is the World - 2009
* Last Curtain Call - 2011

## קישורים חיצוניים

* 

קטגוריה:להקות מטאל
קטגוריה:להקות מטאל גותי
קטגוריה:להקות דום מטאל
קטגוריה:להקות דת' מטאל
קטגוריה:להקות נורווגיות
קטגוריה:שישיות מוזיקליות
קטגוריה:הרכבים מוזיקליים מסטוונגר
קטגוריה:להקות שהוקמו בשנת 1993
מייק דאנליבי הבן

**מייקל ג'וזף "מייק" דאנליבי הבן** (באנגלית: **.Michael Joseph "Mike" Dunleavy, Jr**; נולד ב-15 בספטמבר 1980) הוא כדורסלן עבר אמריקאי ששיחק בליגת ה-NBA בין השנים 2002–2017 וכיום משמש כג'נרל מנג'ר בגולדן סטייט ווריורס. בנו של שחקן ומאמן העבר מייק דאנליבי האב.

## מכללות
דאנליבי שיחק באוניברסיטת דיוק במשך שלוש עונות, בין השנים 1999–2002. בעונתו השנייה במכללה זכה עם קבוצתו באליפות טורניר המכללות המכללות תוך שהוא מוביל את קבוצתו לניצחון על אוניברסיטת אריזונה עם 21 נקודות במשחק הגמר.

## קריירה ב-NBA
### גולדן סטייט ווריורס
דאנליבי נבחר בדראפט ה-NBA 2002 בבחירה השלישית על ידי גולדן סטייט ווריורס. בשנתו הראשונה ב-NBA תפקד דאנליבי כשחקן ספסל, אך כבר בעונת  שודרג מעמדו לשחקן חמישייה קבוע בקבוצה. בנובמבר 2005, לאחר עונתו הרביעית בקבוצה, חתם דאנליבי על הארכת חוזה בגולדן סטייט לחמש עונות נוספות עבור 44 מיליון דולר.

### אינדיאנה פייסרס
ב-17 בינואר 2007 הועבר דאנליבי לאינדיאנה פייסרס כחלק מטרייד ששלח לגולדן סטייט ווריורס את סטיבן ג'קסון, אל הרינגטון ושארונאס יאסיקביצ'יוס. עונתו השנייה בקבוצה הייתה עונת השיא שלו ב-NBA כשהוא רושם  של 19.1 נקודות, 5.2 ריבאונדים ו-3.5 אסיסטים למשחק. ב-17 בדצמבר 2007 קלע דאנליבי שיא קריירה של 36 נקודות במשחקה של אינדיאנה מול ניו יורק ניקס.. בהמשך אותה עונה השווה דאנליבי את שיאו בארבעה משחקים שונים. הפייסרס הבטיחו את מקומם בפלייאוף ה-NBA במשחק האחרון של עונת  ובכך דאנליבי הגיע לראשונה בקריירה לשלב הפלייאוף, אחרי 9 עונות ו-624 משחקים ב-NBA.

### מילווקי באקס
ב-9 בדצמבר 2011 חתם דאנליבי על חוזה במילווקי באקס על חוזה לשנתיים עבור 7.5 מיליון דולר.

### שיקגו בולס
ב-10 ביולי 2013 חתם דאנליבי על חוזה לשנתיים בשיקגו בולס עבור 6 מיליון דולר. ב-25 באפריל 2014 קלע דאנליבי שיא קריירה בפלייאוף של 35 נקודות בניצחון קבוצתו על וושינגטון ויזארדס, במשחק השלישי של הסיבוב הראשון בפלייאוף 2014. באותו משחק השווה דאנליבי את שיא המועדון במספר שלשות במשחק פלייאוף עם 8 שלשות.

### קליבלנד קאבלירס
לקראת עונת  נשלח בטרייד לקליבלנד קאבלירס.

### אטלנטה הוקס
בינואר 2017, לאחר 23 משחקים בלבד במדי הקאבלירס, עבר דאנליבי בטרייד לאטלנטה הוקס, יחד עם מו ויליאמס ובחירת דראפט עתידית, בתמורה לקלע קייל קורבר.

## לאחר הפרישה
בשנת 2018 מונה לסקאוט בקבוצת גולדן סטייט ווריורס, במדיה שיחק בין השנים 2002–2007. באוגוסט 2019, קודם לתפקיד עוזר ג'נרל מנג'ר בקבוצה. בספטמבר 2021, קודם לתפקיד סגן נשיא פעילות הכדורסל בקבוצה. ב-16 ביוני 2023, קודם לתפקיד ג'נרל מנג'ר לאחר שקודמו בתפקיד בוב מאיירס התפטר מתפקידו.

## סטטיסטיקות קריירה ב-NBA
### בעונה הסדירה

### בפלייאוף

## קישורים חיצוניים

* פרופיל באתר NBA.com
* סטטיסטיקות ב-NBA באתר basketball-reference.com

## הערות שוליים

קטגוריה:אמריקאים ילידי טקסס
קטגוריה:כדורסלנים אמריקאים
קטגוריה:כדורסלני אוניברסיטת דיוק
קטגוריה:בחירות דראפט של גולדן סטייט ווריורס
קטגוריה:כדורסלני גולדן סטייט ווריורס
קטגוריה:כדורסלני אינדיאנה פייסרס
קטגוריה:כדורסלני מילווקי באקס
קטגוריה:כדורסלני שיקגו בולס
קטגוריה:כדורסלני קליבלנד קאבלירס
קטגוריה:כדורסלני אטלנטה הוקס
קטגוריה:טקסס: כדורסלנים
קטגוריה:אמריקאים שנולדו ב-1980
ליבן

ממוזער|פאב בעיירה
ממוזער|בתים כפריים בעיירה
**לִיבָּן** (צ'כית: **Libáň**; גרמנית: **Liban**) היא עיירה במחוז הראדץ קראלובה שבצ'כיה. נכון לשנת 2012, חיו בעיירה 1714 תושבים: 826 גברים ו-888 נשים. הגיל הממוצע בליבן באותה שנה היה 41.3 (39.4 גברים ו-43.1 נשים). נכון לשנת 2014, שטח העיירה היה 1967 דונם.

## דמוגרפיה

## קישורים חיצוניים

* 

## הערות שוליים

קטגוריה:צ'כיה: ערים
קפה גלינה

[250px|ממוזער|[כרזה|כרזת פרסום לאירועי שבוע חנוכה בקפה גלינה, כ"ט בנובמבר, 1947]]
**קפה גלינה** היה בית קפה שהוקם ב-1935 על שפת הים במתחם יריד המזרח שפעל בחצי האי הירקוני במהלך שנות ה-30.
## היסטוריה
המבנה, בסגנון הבינלאומי, תוכנן על ידי האדריכלים ג'ניה אוורבוך, אלזה גדעוני ושלמה גינזבורג. הוא נבנה במבנה סימטרי מעוגל בן שתי קומות, כאשר קומת הכניסה פנתה ליריד המזרח הקומה השנייה פנתה אל הים. המבנה היה מוקף חלונות ראווה ורחבת דשא גדולה בצדו המזרחי עבור יושבי בית הקפה.

במהלך שנות פעילותו של קפה גלינה התקיימו בו ישיבות של הוועד הציבורי של יריד המזרח. בין היתר התארחו בו אישים כמו הנציב העליון ארתור ווקופ, שעל שמו קרוי גשר ווקופ הסמוך.

אילן שחורי, חוקר תל אביב, מספר שבית הקפה היה הכי פעיל בתקופת מלחמת העולם השנייה, "כשהגיעו פועלי הנמל, הם השתלטו על בית הקפה, וזה התאים את עצמו אליהם והיה בתוך זמן קצר מסעדה של פועלי נמל".

בית הקפה פעל עד שנת 1949 ונסגר עם סגירת נמל תל אביב ויריד המזרח. הוא נהרס חלקית, ובמהלך השיפוצים והפיתוח של נמל תל אביב בשנות ה-2000 נהרס כולו לצורך הקמת מתחם שפך הירקון.

## קישורים חיצוניים

* [קפה גלינה באתר "ישראל נגלית לעין"](http://www.israelalbum.org.il/יישובים/תל-אביב-יפו/שמואל%20רוזנברג%20(רגב)%20זל/P18151) של יד בן צבי
* קפה גלינה על שפת ימה של תל אביב

## הערות שוליים

קטגוריה:יריד המזרח
קטגוריה:הסגנון הבין-לאומי בארץ ישראל
קטגוריה:הצפון הישן
קטגוריה:מבנים ואתרים שתכננה ג'ניה אוורבוך
קטגוריה:תל אביב-יפו: מבנים שנהרסו
שערוריית תמונת קרי-פונדה

ממוזער|התמונה המולחמת שהציתה את השערורייה. התצלום של קרי צולם במקור ב-13 ביוני 1971, והתצלום של פונדה צולם במקור באוגוסט 1972
במהלך מסע הבחירות לנשיאות ארצות הברית ב-2004, פורסמה תמונה שמטרתה הייתה להראות את ג'ון קרי וג'יין פונדה מופיעים יחד בעצרת מחאה נגד מלחמת וייטנאם. התברר שהתמונה זויפה ממניעים פוליטיים (התצלום האותנטי הידוע היחיד שבו קרי ופונדה מופיעים יחד צולם על ידי לייף סקוגפורס (Leif Skoogfors) בעצרת בוואלי פורג' (Valley Forge) שבפנסילבניה בשנת 1970).

התמונה היא למעשה שילוב של שני תצלומים שונים: באחד צולם קרי ב-13 ביוני 1971 בעצרת אנטי-מלחמתית במינאולה שבמדינת ניו יורק, ובשני צולמה ג'יין פונדה באוגוסט 1972 נואמת בעצרת במיאמי ביץ' שבפלורידה. שני התצלומים אוחדו לתמונה אחת, שעברה לאחר מכן עיבוד נוסף כדי שתיראה כאילו נלקחה מגזיר של עיתון ישן. הוסף גם כיתוב שבו נאמר שהשחקנית ופעילת השלום ג'יין פונדה נאמה בפני קהל של ותיקי מלחמת וייטנאם כפעילת שלום, כשוותיק מלחמת וייטנאם ג'ון קרי לשמאלה, מאזין לנאומה ומתכונן להיות הנואם הבא אחריה באותו נושא, אף על פי שפונדה לא נכחה כאשר קרי נשא את נאומו. התמונה הוצגה כתמונה של סוכנות הידיעות AP.

כלי התקשורת המשפיע ביותר שפרסם את התמונה המזויפת היה העיתון "הניו יורק טיימס", שהביא את התמונה בידיעה של שריל גיי סטולברג ב-13 בפברואר 2004. התמונה עוררה עניין גם באתרי אינטרנט רבים. מתנגדי קרי מהאגף הימני של המפה הפוליטית טענו שהתצלום המקורי של קרי מ-1971 הוא התמונה המזויפת, בעוד התמונה שבה שולבו שני התצלומים היא התמונה האמיתית, אף על פי שבעל זכויות היוצרים על התצלום המקורי של קרי, קן לייט, מחזיק בתשלילים המקוריים.

קן לייט, בעל זכויות היוצרים על התצלום המקורי של קרי, שנשאל מהם הלקחים שניתן ללמוד מהסיפור, השיב:
* יש לצלם הרבה תמונות.
* צריך מודעות לכך שמה שלא נראה חשוב ברגע מסוים עשוי להיות חשוב.
* יש לשמור את התשלילים בצורה מאורגנת.
* יש להיות ערני לדרך בה משתמשים בעבודה שלך.
לדברי לייט, זהו האתגר בעידן הדיגיטלי החדש. הוא הביע תקווה שבשלב כלשהו ימציא מדען מחשב חכם פתרון, סוג של הצפנה בקובץ הדיגיטלי שתמנע את העברתו ללא אישור.

בשנת 2005 הצליח קן לייט לאתר את היוצר של התמונה המזויפת, ריצ'רד טיילור, ותבע אותו בבית המשפט הפדרלי של המחוז הדרומי של ניו יורק בגין הפרת זכויות יוצרים. לייט תבע פיצויים בסך 200,000 דולר על הנזקים שנגרמו לו, בתוספת שכר טרחת עורך דין. התביעה נדחתה מטעמים טכניים של תחום השיפוט. בית המשפט לערעורים אישר את הפסיקה של בית המשפט המחוזי.

## ראו גם
* עיבוד תמונה מגמתי
* עיבוד תמונה

## הערות שוליים

קטגוריה:הבחירות לנשיאות ארצות הברית 2004
קטגוריה:שערוריות פוליטיות בארצות הברית
קטגוריה:תצלומים בארצות הברית
אסייג

**אסייג** הוא שם משפחה יהודי בערבית, שפירושו "תכשיטן" (כמו השם ).

## הערות שוליים

קטגוריה:שמות משפחה יהודיים
קטגוריה:שמות משפחה לפי עיסוק
חכמוביץ

**חכמוביץ** (**Hachamovitch**) הוא שם משפחה יהודי בשפות סלאביות שפירושו הוא "בנו של חכם".

קטגוריה:שמות משפחה יהודיים
איתן בן-דוד

**איתן בן־דוד** (נולד ב־1963) הוא בכיר לשעבר בשירות הביטחון הכללי, משמש משנה ומ״מ היועץ לביטחון לאומי. קודם לכן, היה ממלא מקום היועץ לביטחון לאומי וראש המטה לביטחון לאומי במשרד ראש הממשלה.

## קורות חייו
בן-דוד נולד לעליזה ועזריה (לבית ויטיחובסקי), גדל והתחנך בקריית אונו. עם גיוסו לצה"ל בשנת 1982 התגייס לשירות בנח"ל ושובץ בגדוד הנח"ל המוצנח. בצנחנים עבר הכשרה כלוחם, קורס מ"כים חי"ר וקורס קציני חי"ר. לאחר קורס קצינים שימש מפקד מחלקה בגדוד 906. בהמשך שימש סגן מפקד פלוגה וכמפקד פלוגה בגדוד ולחם במלחמת לבנון הראשונה. בשנת 1986 השתחרר מצה"ל והתגייס לשירות הביטחון הכללי.

בן-דוד החל את דרכו באגף אבטחה ושימש במספר תפקידי פיקוד בתחום זה ובהם ראש מוקד ביטחון חו"ל באירופה בשנים 2002–2005, סגן ראש אגף ביטחון באל על (בהיותו מושאל מהשב"כ) בשנים 2005–2006, ראש החטיבה לאבטחת אישים בשנים 2010-2006 וכסגן ראש אגף אבטחה בשב"כ. בשנת 2012 פרש מהשב"כ והתמנה לראש המטה ללוחמה בטרור וסגן ראש המל"ל במשרד ראש הממשלה. בחודשים אפריל-אוגוסט 2017 שימש מ"מ היועץ לביטחון לאומי וראש המל"ל.

בן-דוד הוא בוגר תואר ראשון בהיסטוריה של המזרח התיכון וגאוגרפיה מטעם אוניברסיטת תל אביב ובעל תואר שני בממשל ומדיניות ציבורית מהמרכז הבינתחומי הרצליה.
## חיים אישיים
בן-דוד נשוי לאלה ולהם שלושה ילדים.

## קישורים חיצוניים
* .
* .
* איתן בן-דוד בכנס הטרור הבינלאומי בבינתחומי: "במקביל למירוץ הגרעין, מנהלת איראן קמפיין טרור גלובלי חוצה יבשות, נגד יעדים ישראליים, מערביים ואף ערביים", אתר המרכז הבינתחומי הרצליה,  10.09.2012.
* עמיר רפפורט, "ישראל חלק מהמלחמה העולמית בטרור", "ישראל דיפנס",  24.05.2016.

## הערות שוליים

קטגוריה:עובדי אל על
קטגוריה:אנשי השב"כ
קטגוריה:סגל המטה לביטחון לאומי
קטגוריה:בוגרי אוניברסיטת תל אביב
קטגוריה:ישראלים שנולדו ב-1963
זבד דקל מסיכתי

**זבד הדקל המסיכתי** (שם מדעי: *Paguma larvata*) הוא מין דמוי חתול קטן ממשפחת הגחניים והיחיד בסוגו. הוא חי בן העצים באזור דרום-מזרח אסיה והודו.
## מאפיינים
זבד זה מזכיר מינים אחרים במשפחתו, אך בצבעיו הוא קצת יותר אפרפר ללא פסים או נקודות, למעט פסים כהים מצידי עיניו וראשו ומעל אפו פס לבן. גם הלחיים, הסנטר והשפתיים לבנים ואפו ורדרד.

הזבד אינו בסכנת הכחדה אך הוא נתון בסיכון במדינות שונות.

**ממדים**: אורכו 51–76 ס"מ. משקלו 3.6-6 ק"ג בממוצע.

**מזון**: הזבד הוא אוכל-כול, הניזון הן מהחי והן מהצומח. הוא אוכל רכיכות, פרוקי רגליים, קליפות עצים, נחשים, צפרדעים, חולדות ועופות וגם בננות ופירות טרופיים.

**תפוצה**: הזבד נפוץ ביערות טרופיים או הרריים בסין, וייטנאם, לאוס, קמבודיה, מלזיה, תאילנד, מיאנמר והודו וגם בבורנאו, סומטרה, טאיוואן, ועוד איים באינדונזיה.

## גלריה

Paguma larvata - Kunming Natural History Museum of Zoology - DSC02489.JPG
Paradoxurus hermaphroditus feeding.jpg
Palm civet on tree (detail).jpg
Paguma-larvata-masked-palm-civet-kaeng-krachan-national-park.jpg


## ראו גם
*גחניים
*בינטורונג
*גחן דקלים אסייתי
## קישורים חיצוניים

## הערות שוליים

קטגוריה:בעלי חיים שתוארו ב-1827
קטגוריה:טקסונים שתוארו בידי צ'ארלס המילטון סמית
קטגוריה:גחניים
קטגוריה:יונקים יחידים בסוגם
קטגוריה:מיאנמר: יונקים
קטגוריה:הודו: יונקים
קטגוריה:נפאל: יונקים
קטגוריה:סין: יונקים
קטגוריה:יונקים ביערות הגשם של דרום-מזרח אסיה
רדיק

**רדיק** (באנגלית: **Redick**; **Reddick**) הוא שם משפחה.

קטגוריה:שמות משפחה
טרי

**טרי** (אנגלית: Terry) הוא שם פרטי נפוץ שיכול להיות גם שם משפחה.

קטגוריה:שמות משפחה
שלמה אנגל

**שלמה אנגל** (2 באוקטובר 1901 – 14 במאי 2002) היה עיתונאי "דבר", סופר, היסטוריון, וחבר מועצת העיר כפר סבא בשנים 1937–1951.

## תחילת דרכו
שלמה אנגל נולד בגרויעץ, פולין ב-1901, ליהודית ורבי ברוך אברהם. לאחר מכן הם עברו לעיר הסמוכה ריחוואל. הוא למד בחדר והצטרף לקבוצה ציונית בשם "התחייה". בגיל 13 הוא עבר לישיבה בעיר סטאוויזין. לאחר פרוץ מלחמת העולם הראשונה הוא עבר ללמוד בקאליש. הוא גויס לצבא פולין וניסה לקבל אישור לעלות לארץ. מאוחר יותר הוא גויס שוב לצבא פולין, בו נשלח למחנה עבודה של הצבא. אחרי 33 חודשים של שירות הוא ניסה לעלות לארץ. למרות המאמצים הרבים והבירוקרטיה שהייתה כרוכה בעניין הוא עלה ארצה לבד ב-1925. באנייה הוא פגש אנשים נוספים שעלו לארץ לבדם, חברי ה"התאחדות" של "הפועל הצעיר". הם הגיעו לארץ והתיישבו בראשון לציון שם הם שכרו צריף. בראשון לציון הם התקשו למצוא עבודה, ומדי פעם עבדו בסלילת כבישים וחציבה. אנגל עבד הרבה בשמירה ובגיזום בכרמים. בראשון לציון הוא הכיר את אשתו לעתיד, חיה, אשר ביקרה אותו בסוכת השמירה בכרם.

## פועלו בכפר סבא
בשנת 1927 החל שלמה אנגל לעבוד בעיתון "דבר". במרץ 1928 עבר לגור בכפר סבא בעקבות עבודתו ככתב דבר בשרון. אנגל מתאר את כפר סבא של אותם ימים בספרו כ- . כשעבר שלמה אנגל לכפר סבא הוא היה מהאנשים הראשונים שהיו צריכים לקנות בית (בניגוד לראשוני העיר שקיבלו חלקות). הוא חילק את העיתון יחד עם מאיר אדיב, צבי ברזובסקיבין וברוך פריבר, בתחילה ברגל ולאחר מכן עם חמור. בצד עבודתו בעיתון, אנגל היה חבר בוועד המושבה, ולאחר מכן היה חבר במועצת כפר סבא בין השנים 1937 – 1951. תפקידיו במועצה כללו יו"ר ועדת חינוך, סגן יו"ר המועצה (אליהו אוסטשינסקי) וממלא מקומו ומנהל לשכת הגיוס בשרון - אך לפי דבריו, תפקידו בוועדת החינוך היה החביב עליו ביותר. בבחירות בשנת 1949 הוא היה יו"ר ועדת הבחירות האזורית, שתפקידה היה לפקח על התנהלות הבחירות.

### כתיבת ספר כפר סבא
אחרי התפטרותו מכל התפקידים שמילא בעקבות התפטרותו של אברהם קרן בשנת 1951, אנגל החליט לחקור את גאולת אדמתה של כפר סבא – מתי נגאלה ועל ידי מי – במקביל לעבודתו כעיתונאי. הוא מצא חומר רב ופרסם מאמר גדול על ראשית השרון. לאחר כתיבת מאמר זה וקבלת תגובות רבות ונלהבות לגביו הוא החליט לכתוב ספר מקיף על תולדות כפר סבא.

בשנת 1968 הועלתה הצעה לכתוב ספר על כפר סבא לכבוד חגיגות השבעים. הוקמה ועדה שעניינה כתיבת הספר, אך שלמה אנגל לא היה הכותב בה ולכן הוא סירב לשתף פעולה. אחרי זה התבקש ג. קרסל לכתוב את הספר. קרסל הסכים בתנאי שאנגל יאסוף עבורו את החומר. בעקבות תגובה זאת ביקש זאב גלר מאנגל לכתוב את הספר יחד עם ועדה שפועלת תחתיו. הטיוטה הראשונה של הספר הוגשה בשנת 1971, וב-1973, שנת השבעים של כפר סבא, הסתיימה כתיבתו. על כתיבת ספר זה ועל תרומתו הרבה לעיר ניתן לו אות יקיר העיר כפר סבא בשנת 1977.

נפטר במאי 2002.

## לקריאה נוספת
* שלמה אנגל, כפר סבא, 70 שנה לייסודה, הוצאת עיריית כפר סבא, 1973
* שלמה אנגל, בדרך לגבורות - קובץ זכרונות ורשמים

## הערות שוליים

קטגוריה:סגל דבר
קטגוריה:חברי מועצת העיר כפר סבא
קטגוריה:חוקרי תולדות עם ישראל בארץ ישראל
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:אישים הקבורים בבית הקברות נורדאו כפר סבא
קטגוריה:ישראלים שנולדו ב-1901
קטגוריה:ישראלים שנפטרו ב-2002
תכנות גנרי

**תכנות גנרי** (באנגלית: **Generic Programming**, ועל פי האקדמיה ללשון העברית: **תכנות סוגני**), הוא סגנון פיתוח תוכנה בו אלגוריתמים נכתבים במונחים של טיפוסים שיוגדרו בהמשך, וסוג הטיפוס יוגדר על פי הצורך ואז יתבצע שימוש באלגוריתם עבור הטיפוס המסוים שנקבע. גישה זו, שהשפה שנקטה בה ראשונה הייתה ML בשנת 1973, הרשתה כתיבת פונקציות משותפות או טיפוסים השונים רק בקבוצת הטיפוסים עליהם הם משמשים, ועל ידי כך מופחתת כפילות בקוד.

ישויות תוכנה מסוג זה נקראות:
* **Generics** – Ada, Delphi, Eiffel, Java, C#, F#, Swift, Visual Basic .NET
* **פולימורפיזם פרמטרי** – ML, Scala, Haskell
* **Templates** – C++, D

## תמיכה בתכנות גנרי
### שפות מונחות עצמים

כאשר יוצרים מחלקה בשפות תכנות בעלות טיפוסים סטטיים, לא נוח לכתוב מימוש עבור כל אחד מהטיפוסים המוכלים. דוגמה ב-++C למחלקה הנמנעת מהכפילות הזו על ידי הגדרת template:

```cpp
template<typename T> 
class List 
{ 
 /* תוכן המחלקה */ 
};

/* דוגמה ליצירת רשימה גנרית המקבלת אתחול של הטיפוס */
List<Animal> list_of_animals;
List<Car> list_of_cars;
```


דוגמה למימוש מחסנית גנרית בשפת #C: 

```csharp
public class Stack<T>
{
 T[] items; 

// שימוש פונקציונלי באותו משתנה גנרי שהתקבל בהגדרת המחלקה בזמן ריצה
 public void Push(T item)
 {...}
 public T Pop()
 {...}
}

// שימוש במחלקה הגנרית - הגדרת מחסנית ואתחול למשתנים מסוג מחרוזת
Stack<string> stack = new Stack<string>();

// שימוש בפונקציות הגנריות עם הסוג המתאים
stack.Push("John");
stack.Push("Doe");
string str = stack.Pop();
```


### שפות פונקציונליות

### שפות אחרות
במשפחת שפות ML, ישנו פולימורפיזם פרמטרי, ומודלים גנריים הנקראים "functors". גם Standard ML וגם OCaml תומכים ב-functors, המתפקדים באופן דומה ל-"class templates" בחבילה הגנרית של Ada. אבסטרקציה סינטקטית ב-Scheme בעלת קשר לגנריות, אלו הם למעשה קבוצה מכילה של templating המצויה ב-++C.

מודול של ורילוג יכול לקבל פרמטר אחד או יותר, אליהם ערך אחד או יותר משויך באתחול המודול. דוגמה לכך היא מערך רגיסטר גנרי, כאשר גודל המערך ניתן כפרמטר. 

VHDL הנגזרת מ-Ada מכילה אף היא יכולות גנריות. 

## הערות שוליים

קטגוריה:תכנות
קטגוריה:פרדיגמות תכנות
בנא (פירושונים)

[שמאל|ממוזער|250px|כתובת מעל חנותו של אליהו בנא (בנאי) ב[שוק מחנה יהודה]]

קטגוריה:שמות משפחה
דוכיפת 2

**דוכיפת-2** הוא ננו-לוויין ישראלי בתקן קיובסאט הנבנה כפרויקט משותף של סוכנות החלל הישראלית ועיריית הרצליה, במעבדת החלל הממוקמת במרכז המדעים הרצליה על ידי תלמידי תיכון.

דוכיפת-2 הוא הלוויין השני בסדרת לווייני "דוכיפת" הישראליים, ומהווה חלק מתוכנית QB50 - פרויקט בינלאומי של 15 ארגונים חברים במסגרתו עוצבו, נבנו וישוגרו עשרות לווייני קיובסאט על ידי אוניברסיטאות ומכוני מחקר מרחבי העולם, לצורכי מחקר מדעי.

צוות פיתוח הלוויין מורכב מחמישה צוותי משנה - צוות הרצליה, צוות אופקים, צוות ירוחם, צוות עפרה וצוות חוּרה. הפרויקט נתמך ומלווה על ידי מומחים בתחום החלל מהתעשייה האווירית.. הלוויין שוגר במאי 2017 ודעך חזרה לאטמוספירה ב-22 בדצמבר 2018.

## מהלך הפרויקט
הלוויין תוכנן על ידי תלמידים מתיכון הנדסאים הרצליה, תיכון חדש הרצליה, אולפנת בני עקיבא "איילת השחר", בית הספר הרב תחומי אופקים, אולפנת עפרה, בית הספר הרב תחומי ע"ש יצחק רבין בחורה ובית הספר מירוחם, בהדרכת מהנדסים מתעשיית התקשורת והחלל, חלקם מהתעשייה האווירית לישראל.

התלמידים תכננו את כלל היבטי הלוויין: המאזן האנרגטי, התכן התרמי, התכן המכני, צפיית המסלול, מאזן הערוץ, הכנת תחנת התקשורת, ותכן מערך קרקעי. שילוב הלוויין והפעלתו נעשו באופן מלא על ידי תלמידים מכיתות ט' - י"ב.

הלוויין עבר בדיקות תנאי סביבה במפעל מבת של התעשייה האווירית. הלוויין שוגר ב-18 באפריל 2017 ממרכז החלל קנדי אל תחנת החלל הבינלאומית וב-18 במאי 2017 שוגר ממנה למסלולו.

## מטרות הלוויין
פרויקט דוכיפת-2 נועד כפלטפורמה חינוכית לתלמידים צעירים בתחום ההנדסה, כדי להוות להם בסיס והשראה להמשך לימודיהם בתחומי המדעים, הטכנולוגיה, ההנדסה והמתמטיקה, בפרט בתעשיית החלל.

המשימה המדעית של דוכיפת 2 היא חקירת צפיפות הפלזמה בשכבות האטמוספירה הנמוכות - ביונוספירה התחתונה. כיוון שביונוספירה יש לחץ חלקיקי אוויר גבוה יחסית לשכבות אטמוספירה בהם נמצאים רוב הלוויינים במסלול לווייני נמוך, הלוויין יחווה יותר גרר, וירד מהר יותר בגובה (אין ללוויין מערכות הנעה לשמור על גובהו). הלוויין יושמד מחום החיכוך באטמוספירה בתום משימתו.

## משך המשימה
ב-16 באפריל יצאו 12 תלמידים מצוות הפרויקט למשלחת צפייה בשיגור. הלוויין שוגר על גבי משימת OA-7 של חברת United Launch Alliance, ב-18 באפריל 2017. בעת השיגור התקיים אירוע חגיגי במרכז המדעים הרצליה. השיגור התבצע בהצלחה והלוויין הגיע אל תחנת החלל הבינלאומית כעבור כמה ימים.

ב-18 במאי 2017 שוגר הלוויין באמצעות משגר נאנו-לוויינים המחובר לתחנת החלל (של חברת Nano Racks) ושוחרר למסלולו בהצלחה.

לאחר ששוגר מתחנת החלל בשעה 11:30, נקלט בשעה 23:00 הלוויין על ידי תלמידי צוותו. נקלטה טלמטריה, אשר כללו את אות הזיהוי שלו ומידע על מערכותיו. למחרת בבוקר ביצעו התלמידים עוד קשר עם הלוויין, אשר נוהל בהצלחה. הצוותים החלו בתפעול השוטף וביצוע המשימה המדעית.

ב-22 בדצמבר 2018 הלוויין דעך בחזרה באטמוספירה.

## קישורים חיצוניים
*Israeli high-school kids build life-saving satellite, באתר TimesOfIsrael, אוקטובר 2014
*פרויקט לוויין דוכיפת 2 של תלמידי התיכון תופס תאוצה, באתר סוכנות החלל הישראלית, אפריל 2015
*
*
*

## הערות שוליים

קטגוריה:לוויינים ישראליים
קטגוריה:דוכיפתאים בתרבות